Source: https://domov.sme.sk/c/20119005/sud-odrocil-kauzu-dvojnasobnej-vrazdy-v-moste-pri-bratislave-na-jun.html
Timestamp: 2017-03-25 01:48:13+00:00
Document Index: 805263

Matched Legal Cases: ['Súd ', 'Súd ', 'súd ', 'súd ', 'súd ', 'súd ']

Súd odročil kauzu dvojnásobnej vraždy v Moste pri Bratislave na jún - domov.sme.sk
Zobraziť všetky sekcie Súd odročil kauzu dvojnásobnej vraždy v Moste pri Bratislave na jún
Za dva dni pojednávania súd vypočul jedenásť svedkov. 17. mar 2016 o 15:53 TASR
Branislav Adamčo.(Zdroj: TASR)Písmo:A-|A+024BRATISLAVA. Okresný súd Bratislava I odročil proces v prípade dvojnásobnej vraždy v Moste pri Bratislave z roku 2004 na začiatok júna.Za dva dni pojednávania - v stredu 16. marca a dnes - súd vypočul 11 svedkov.Dovedna ich však bolo predvolaných na dva dni procesu 20, niektorí sa ospravedlnili a niektorí neprišli bez udania dôvodu. V kauze je hlavný obžalovaný - na doživotný trest odňatia slobody odsúdený v iných prípadoch Branislav Adamčo.Okrem neho sú v tomto prípade obžalovaní Karol M., nachádzajúci sa stále v Belize, a Jozef B. a Nikola P., ktorí dávajú svojim obhajcom súhlas na pojednávanie v neprítomnosti. Voči Karolovi M. sa koná stále ako voči ušlému.Mladú ženu a desaťročného chlapca zastrelili v Moste pri Bratislave na konci roka 2004. Obeťou útoku mal byť otec zabitého chlapca a druh zabitej ženy, bývalý policajt Juraj G. Pokus zavraždiť ho však nevyšiel a zabijaci údajne omylom pripravili o život jeho blízkych.
Spomínaného bossa zemplínskej zločineckej skupiny Adamča odsúdil nedávno trojčlenný senát Najvyššieho súdu SR v inej kauze - vraždy Arpáda Nistora a ďalších závažných trestných činov - na doživotie.Najvyšší súd na svojom verejnom zasadnutí koncom februára zamietol odvolania Adamča a jeho troch komplicov voči minuloročnému verdiktu Špecializovaného trestného súdu v Pezinku, pracovisko Banská Bystrica.Prokurátor Úradu špeciálnej prokuratúry Generálnej prokuratúry SR vtedy v záverečnom návrhu uviedol, že rozsudok ŠTS pokladá za zákonný. Adamčo čelí okrem toho aj ďalším súdnym procesom na iných súdoch. Nechajte si posielať ranný prehľad najdôležitejších správ e-mailom